CELEX: 62014CN0071
Language: sk
Date: 2014-02-10 00:00:00
Title: Vec C-71/14: Návrh na začatie prejudiciálneho konania, ktorý podal First-tier Tribunal (Information Rights) (Spojené kráľovstvo) 10. februára 2014 – East Sussex County Council/The Information Commissioner, Property Search Group, Local Government Association

7.4.2014   
            
            
               SK
            
            
               Úradný vestník Európskej únie
            
            
               C 102/25
            
         Návrh na začatie prejudiciálneho konania, ktorý podal First-tier Tribunal (Information Rights) (Spojené kráľovstvo) 10. februára 2014 – East Sussex County Council/The Information Commissioner, Property Search Group, Local Government Association
   (Vec C-71/14)
   2014/C 102/34
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   First-tier Tribunal (Information Rights)
   
      Účastníci konania pred vnútroštátnym súdom
   
   
      Odvolateľ: East Sussex County Council
   
      Odporcovia: The Information Commissioner, Property Search Group, Local Government Association
   
      Prejudiciálne otázky
   
   
               1.
            
            
               Aký význam sa má dať článku 5 ods. 2 smernice 2003/4/ES (1), a najmä môže poplatok za poskytnutie určitého typu informácie o životnom prostredí v primeranej sume zahŕňať:
               
                           a)
                        
                        
                           časť nákladov na udržiavanie databázy používanej verejným orgánom na zodpovedanie žiadostí o informácie tohto typu;
                        
                     
                           b)
                        
                        
                           režijné náklady pripadajúce na pracovný čas zamestnancov, ktoré sa pri stanovení poplatku berú náležite do úvahy?
                        
                     
         
               2.
            
            
               Je v súlade s článkom 5 ods. 2 a článkom 6 smernice, keď členský štát vo svojich predpisoch ustanovuje, že verejný orgán môže vyberať sumu za poskytovanie informácií o životnom prostredí, ktorá „… neprevyšuje sumu, ktorú verejný orgán považuje za primeranú“, ak rozhodnutie verejného orgánu o tom, čo je „primeraná suma“, podlieha správnemu a súdnemu preskúmaniu podľa anglického práva?
            
         
      (1)  Smernica Európskeho parlamentu a Rady 2003/4/ES z 28. januára 2003 o prístupe verejnosti k informáciám o životnom prostredí, ktorou sa zrušuje smernica Rady 90/313/EHS (Ú. v. EÚ L 41, s. 26; Mim. vyd. 15/007, s. 375).